ካብ ቃላይ ጣና ክሳብ ዓብይ ግድብ ህዳሰ ኢትዮጵያ ፓለቲካዊ ወጥሪ "ናይል ንዓና ኩሉ'ዩ - ንበልዖን ንሰትዮን'ዩ" ይብል ዓሊ መኖፊ ካብ ሚኒስትሪ ሃብቲ ማይ። "ሓደ ነገር እንተኾይኑ መቕዘፍቲ'ዩ ክኸውን"። ኣብዘን ዝሓለፋ ዓመታት ዝተኻየደ፡ ምስ ናይ ናይል ተፋሰስ ዝተኣሳሰር ፓለቲካዊ ክትዓትን መግለጺታትን፡ ናይቲ ጉዳይ ኣገዳስነት ዘርኢ'ዩ። ኣብ 2013 ሓደ ግብጻዊ ፓለቲከኛ ናይቲ ዝሓለፈ ምምሕዳር ግብጺ፡ ሃገሩ ኣብልዕሊ እቲ ኢትዮጵያ እትሃንጾ ዘላ ዲጋ መጥቃዕቲ ከተካይድ ጸዊዑ ነይሩ። ኣብ ኣዲስ ኣበባ ዘለዉ ብመንግስቲ ዝውነኑ መራኸቢ ብዙሃን'ውን ብግዲኦም ተሪር ግብረ መልሲ ክህቡ ጸኒሖም ኣለዉ። ምንጪ ስእሊ, Leyland Cecco መግለጺ ስእሊ, ናይል ኣብ ሱዳን ምንጪ ግብርናን መስኖን እዩ ግድብ (ዲጋ) ዓቢዪ ሕዳሰ ኢትዮጵያ ክዛዘም ኣብ ዝቃረበሉ ዘሎ እዋን፡ ግብጺ ስትራተጅያዊ ዓቕምታታ ንምሕያል ክልተ ስርሓት ፈረንሳ ዝኾና ሚስትራል ዝባሃላ ናይ ርሑቕ መጥቃዕቲ መራኽብ ዓዲጋ'ላ። ወተሃደራዊ ተንተንቲ ከም ዝብልዎ ድማ፡ እዚ ብኸፊል ነታ ናይ ደቡብ ተቐናቓኒታ ኢትዮጵያ ንምፍርራሕ ዝዓለመ'ዩ። "ኩሎም ኣማራጺታት ድልዋት ኣለዉ'" ይብል እቲ ኣፈኛ ሚኒስትሪ ወጻኢ ጉዳያትን ቅድሚ ሕጂ ሓደ ካብ ተላዘብቲ ዲፕሎማሰኛ ኣብ ጉዳይ ናይል ዝነበረ ኣሕመድ ኣቡ ዘይድ። ታሪኽ ዘመልክቶ ነገር እንተ ሃልዩ፡ ጌና እዘን ናይ ናይል ተፋሰስ ሃገራት ኣብ ረጽሚ ከም ዘይኣትዋ'ዩ። ስግረዶባዊ ናይ ማይ ክርክራት ብሰለማዊ ኣገባብ ከምዝፍትሑ ዘርእይ ሓያል ጭብጥታት እዩ ዘሎ። ግብጺ'ውን ንክውንነት ምህላው ናይቲ ዲጋ ዝተቐበለቶ'ያ ትመስል። ምንጪ ስእሊ, Jonathan Rashad መግለጺ ስእሊ, ሩባ ኣባይ ኣብ ግብፂ ሓውሲ ቃላያትን ጀቕጀቓትን ይፈጥር እንተኾነ ግና፡ ኢትዮጵያ ብዛዕባ እቲ ዲጋ ዘለዋ ክቱር ምስጢራውነት ዕንቅፋት ኮይኑ ይርከብ። ከምኡ'ውን እቲ ዓቢ ግድብ ክመልእ ዝወስደሉ ግዜ ብዝምልከት ዝግበሩ ልዝባት'ውን እቲ ካልእ ዕንቅፋት'ዩ። እቲ ናይ ቃላት ረጽሚ'ውን ደስ ብዘይብል መንገዲ ይቕጽል ኣሎ። ምንጪ ስእሊ, Leyland Cecco መግለጺ ስእሊ, ሩባ ኣባይ ኣብ ሱዳን እንትበፅሕ ኢትዮጵያውያን ስደተኛታት ተወለድቲ ኦሮሞ ኣብ ግብጺ፡ ጉዳይ ናይቲ ዲጋ ኣብ ዜናታት እታ ሃገር ክለዓል እንከሎ ብዙሕ ምስርጣይ ከም ዝበጽሖም ይዛረቡ። እተን ንብዙሕ ዓመታት ምስ ናይ ግብጺ ኮፕቲክ ቤተ ክርስትያን ጥቡቕ ዝምድና ዝጸንሐን ገለ ናይ ኢትዮጵያ ደብርታትት፡ እንተላይ እተን ኣብ ደሴታት ቀላይ ጣና ዘለዋ ኣብያተ ክርስትያናት፡ ዝምድና ከም ብምብታኽ ግብጻውያን ፈለስቲ ንዓዶም ከም ዝሰጎጉ ጌረን ኣለዋ። እቲ ፈለግን ባሕርን ዝራኸብሉ ቦታ ነቶም ኣብ ከባቢ ሮዘታ ዝተባህለ፡ ምዕራባዊ ክፋል ናይቲ ፈለግ ናብ ባሕሪ ዝልሕኮሉ ቦታ ንጥፈታቶም ዘካይዱ ገፈፍቲ ዓሳ፡ ሕማቕ ኩነታት ናይል ብጣዕ ኣዕናዊ ኮይኑ'ዩ ተረኺቡ ዘሎ። እቲ ካብቲ ፈለግ ዝሕዝዎ ዝነበረ ሕጂ የለን፡ እቲ ዝርካቡ ዝሕዝዎ ድማ ኣዝዩ ዘጸይን ስለዝኾነ መብዛሕትኡ ግዜ ኣይበልዕዎን'ዮም። ክሳብ እቲ ኣፍ ናይቲ ፈለግ ዘሎ ናይ መወዳእታ ምዕራፉ፡ ናይል ኣዝዩ መርዛም ብምዃኑ፡ ውሑዳት ሂወታውያን ጥራይ'ዮም ክሰሩ ዝኽእሉ፡ ይብል እቶም ገፈፍቲ። " ነዚ ፈለግ ነምልኾ ኢና ኔርና፡ ሕጂ ግና ክንሪኦ ከማን ኣይንደልን" ይብል ካሚስ ካላ ዝተባህለ ገፋፊ፡ ኣብ ጥቓ'ቲ ናይ ጥንታዊት ግብጺ ጽሑፍ፡ ሄሮግሊፍክስ ክፈትሕ ዝኽእል እምኒ ሮዘታ ('Rosetta Stone') ዝተረክበሉ ቦታ መርበቡ እናዘርዘረ። "ኩላትና ሓደ ስልቲ'ዩ ዘለና፡ ንሱ ድማ፡ ካብዚ ሩባዚ ብዝተኻእለ ኣርሒቕካ ምኻድ'ዩ"። ምንጪ ስእሊ, NASA መግለጺ ስእሊ, ክልቲኦም ቀንዲ ምንጭታት ኣባይ ኣብ ካርቱም ይራኸቡ በበዳሂ ናይ ምግፋፍ ኩነታት ዝተቐጥቀጡን፡ ዝገብርዎ ዝጠፍኦም ሓረስቶት ኣብ ምግፋፍ ምእታዎም ዝተፍጥረ ምውድዳር ብዝገበረሎም ጸቕጢ ብዙሓት ሰራሕተኛታት ገፈፍቲ ዓሳ ጀላቡ፡ ናብ ገበን ምፍጻም ክኣትዉ ተገዲዶም'ዮም። መሓመድ፡ ኣብ ሮዘታ ዝመደበሩ ገፋፋይ'ዩ፡ ክልተ ግዜ ንኣውሮጳ ዝነቐሉ ስደተኛታት ኣሰጋጊሩ። ክልተ ግዜ ድማ ዳርጋ ተታሒዙ ነይሩ። እንተኾነ ግን፡ እቲ ፈለግ ዝህቦ ዝነበረ ገንዘብ ስለዝነጸፈን፡ ዝተሸገሩ ሰባት ናይ ናይል ተፋሰስ ድማ ክኸፍሉ ድልዋት ክሳብ ዝኾኑ፡ ካብ ምስግጋሮም ከም ዘይዕገት'ዩ ዝዛረብ። "ልክዕ ከም ናይ ኣቦይን ኣበሓጎታተይን፡ መነባብሮይ ካብ ናይል ክኸውን'የ ዝመርጽ። እንተኾነ ግና ካብ ሕጂ ንንየው ዝከኣል ኣይኮነን" ይብል። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
